Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
Den opsummerede varmeenergi og/eller køleenergi kan vises i kWh, MWh, GJ eller Gcal, alle med syv eller otte betydende cifre og måleenhed. Displayet er specialdesignet til at opnå lang levetid og høj kontrast i et stort temperaturområde. MULTICAL® 603 kan endvidere leveres i en udgave med baggrundsbelyst display (type 603-F).Blandt de øvrige mulige displayvisninger er opsummeret vandforbrug, driftstimetæller, fejltimetæller, aktuelle temperaturmålinger samt aktuelle flow- og effektvisninger. MULTICAL® 603 kan endvidere konfigureres til at vise måneds- og årslogninger, skæringsdagsdata, maks./min. flow, maks./min. effekt, informationskode, aktuel dato samt en brugerdefineret tarifering.MULTICAL® 603 spændingsforsynes af et internt D-celle lithiumbatteri med op til 16 års levetid eller en 2xA lithiumpakke med op til 9 års levetid. Alternativt kan måleren spændingsforsynes, enten fra 24 VAC eller 230 VAC.